  Виталий Пронин Россилэн Президентэз бордын ужась нылпилэн правоосызъя оскем мурт кичӧлтэмъя «Вектор «Детство-2019» конкурс ялэмын. Отчы куриськон лэзьыны луэ 15-тӥ мартозь. Со семьяослы, нылпиослы юрттӥськон понна улосъёсын ужась программаосын, проектъёсын тодматскон вылысь радъямын. Вожвылъяськонэз ортчытӥсьёс учкозы, кылсярысь, мар лэсьтӥське приёмной, трос нылпиё, секыт югдуре сюрем семьяослы, анай-атайтэк кылем нылпиослы юрттӥськон понна, абортъёсты алон вылысь но трос мукетсэ. Дунъясьёс эскерозы, тупало-а проектъёс туала куронъёслы, соосты улонэ пыӵатыны юрттӥсько-а коммерциен вырисьтэм огазеяськонъёс, луоз-а ужрадэз мукет улосъёсын пыӵатыны но мукетсэ.Вормисьёс пӧртэм номинациосын шараямын луозы: 2019-тӥ арын устоез проект, улосъёсын пыӵась 10 устоосыз проектъёс, Россиысь 100 устоосыз проектъёс. Та номинациосы сюрем проектъёсты азинтон понна Президентлэн фондысьтыз грантъёсъя басьтыны луонлык кылдоз. Конкурслэн радъяськемез сярысь пыр-почгес тодыны луоз http://www.vectordetstvo.ru/ адресъя. Сергей Захаров  